Hermann Balck, naixito de Danzig (Imperio alemán; hue Gdańsk, Polonia) o 7 d'aviento de 1893 y muerto en Asperg (Baden-Wurtemberg, Alemanya) o 29 de noviembre de 1982, estió un melitar alemán, que plegó a o ran de General der Panzertruppe y Generalleutnant mientres a Segunda Guerra Mundial en a Wehrmacht d'o Tercer Reich, combatindo en as prencipals operacions melitars d'a guerra en o Frent Oriental y en o Frent Occidental. Recibió amás alta condecoración melitar alemana, a Cruz de Caballer d'a Cruz de Fierro con Fuellas de Caixico, Espatas y Diamants. Ye considerato uno d'os millors chefes de tanques d'Alemanya mientres a guerra.